Document ID: 31986L0530

Komisijas Direktīva
(1986. gada 28. oktobris),
ar kuru groza pielikumu Padomes Direktīvai 82/471/EEK, kas attiecas uz dažiem produktiem, kurus lieto dzīvnieku barībā
(86/530/EEK)
EIROPAS KOPIENU KOMISIJA,
ņemot vērā Eiropas Ekonomikas kopienas dibināšanas līgumu,
ņemot vērā Padomes 1982. gada 30. jūnija Direktīvu 82/471/EEK par dažiem produktiem, ko lieto dzīvnieku barībā [1], kurā jaunākie grozījumi izdarīti ar Komisijas Direktīvu 85/509/EEK [2], un jo īpaši tās 6. pantu,
tā kā Direktīvā 82/471/EEK ir paredzēts regulāri grozīt tās pielikumu saturu zinātnes un tehnikas atziņu attīstības dēļ;
tā kā triju tādu jaunu produktu pētījums, kuri pieder pie olbaltumvielu, neolbaltumvielu slāpekļa savienojumu un aminoskābju grupām, liecina, ka šie produkti atbilst Direktīvas 82/471/EEK prasībām; tā kā tādēļ, ievērojot konkrētus nosacījumus, jāatļauj šos produktus lietot dzīvnieku barībā;
tā kā šajā direktīvā paredzētie pasākumi ir saskaņā ar Barības pastāvīgās komitejas atzinumu,
IR PIEŅĒMUSI ŠO DIREKTĪVU.
1. pants
Direktīvas 82/471/EEK pielikumu groza, kā noteikts šīs direktīvas pielikumā.
2. pants
Vēlākais 1988. gada 30. jūnijā dalībvalstīs stājas spēkā normatīvie un administratīvie akti, kas vajadzīgi, lai izpildītu 1. panta prasības. Par to dalībvalstis tūlīt informē Komisiju.
3. pants
Šī direktīva ir adresēta dalībvalstīm.
Briselē, 1986. gada 28. oktobrī

Labels: 1
6